CELEX: 52015JC0027
Language: fi
Date: 2015-07-01
Title: Yhteinen ehdotus NEUVOSTON ASETUS Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 muuttamisesta

EUROOPAN KOMISSIO
            Bryssel 1.7.2015
            JOIN(2015) 27 final/2
            2015/0143(NLE)
            
            This document replaces JOIN(2015)27 final of 1.7.2015Downgraded on 7.4.2022Concerns all language versionsThe text shall read as follows:
            Yhteinen ehdotus
            NEUVOSTON ASETUS
            Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 muuttamisesta
            
               
         
         
            
               PERUSTELUT
            
            
               (1)Neuvosto antoi 2. maaliskuuta 2011 asetuksen (EU) N:o 204/2011 Libyan tilanteen johdosta määrättävistä rajoittavista toimenpiteistä 28. helmikuuta 2011 annetussa päätöksessä 2011/137/YUTP säädettyjen toimenpiteiden täytäntöön panemiseksi. 
            
            
               (2)Neuvoston päätöksellä (YUTP) XXX/2015 vietiin päätökseen päätöksen 2011/137/YUTP liitteissä II ja IV lueteltujen henkilöiden ja yhteisöjen uudelleentarkastelu. Lisäksi kyseisellä päätöksellä kootaan uuteen säädökseen päätöksellä 2011/137/YUTP, sellaisena kuin se on muutettuna, käyttöön otetut rajoittavat toimenpiteet. Asetusta (EU) N:o 204/2011 muutetaan päätöksen (YUTP) XXX/2015 keskeisten osien huomioon ottamiseksi.
            
            
               (3)Muutoksen täytäntöön panemiseksi tarvitaan unionin lisätoimia.
            
            
               (4)Unionin ulkoasioiden ja turvallisuuspolitiikan korkea edustaja ja Euroopan komissio ehdottavat tämän vuoksi, että asetusta (EU) N:o 204/2011 muutetaan.
            
            
               2015/0143 (NLE)
            
            
               Yhteinen ehdotus
            
            
               NEUVOSTON ASETUS
            
            
               Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
            
            
               ottaa huomioon Libyan tilanteen johdosta määrättävistä rajoittavista toimenpiteistä 28 päivänä helmikuuta 2011 annetun neuvoston päätöksen 2011/137/YUTP
                  1
               ,
            
            
               ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
            
            
               sekä katsoo seuraavaa:
            
            
               (1)Neuvoston asetuksella (EU) N:o 204/2011
                  2
                pannaan täytäntöön tietyt päätöksessä 2011/137/YUTP säädetyt toimenpiteet.
            
            
               (2)Neuvoston päätöksellä (YUTP) XXX/2015 vietiin päätökseen päätöksen 2011/137/YUTP liitteissä II ja IV lueteltujen henkilöiden ja yhteisöjen uudelleentarkastelu. Lisäksi kyseisellä päätöksellä kootaan uuteen säädökseen päätöksellä 2011/137/YUTP, sellaisena kuin se on muutettuna, käyttöön otetut rajoittavat toimenpiteet. Asetuksen (EU) N:o 204/2011 sovittamiseksi neuvoston päätökseen (YUTP) XXX/2015 tarvitaan tekninen muutos. 
            
            
               (3)Tämä muutos kuuluu Euroopan unionin toiminnasta tehdyn sopimuksen soveltamisalaan, ja sen täytäntöönpano edellyttää unionin tasoista sääntelyä erityisesti sen varmistamiseksi, että talouden toimijat soveltavat sitä yhtenäisesti kaikissa jäsenvaltioissa.
            
            
               (4)Asetusta (EU) N:o 204/2011 olisi tämän vuoksi muutettava, 
            
            
         
         
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetus (EU) N:o 204/2011 seuraavasti:
            
            
            
               (1)Korvataan 3 artiklan 2 kohdan c alakohta seuraavasti:
            
            
            
            
               ”c)  seuraaviin liittyvän teknisen avun, rahoituksen tai rahoitusavun antamiseen: 
            
            
               i) 
                     b alakohdan soveltamisalaan kuulumattomat ja yksinomaan Libyan hallitukselle annettavaan turvallisuus- tai aseriisunta-apuun tarkoitetut puolustustarvikkeet, mukaan lukien aseet ja niihin liittyvä materiaali, jotka pakotekomitea on ennalta hyväksynyt;  
            
            
               ii) 
                     yksinomaan Libyan hallitukselle annettavaan turvallisuus- tai aseriisunta-apuun tarkoitetut ei-tappavat puolustustarvikkeet;”.
            
            
               2 artikla
            
            
               (2)
                     Korvataan 8 artiklan 1 kohdan johdantolause seuraavasti:
            
            
               ”Poiketen siitä, mitä 5 artiklassa säädetään, liitteessä IV luetellut jäsenvaltioiden toimivaltaiset viranomaiset voivat liitteissä II ja VI lueteltujen henkilöiden, yhteisöjen ja elinten osalta antaa luvan tiettyjen jäädytettyjen varojen tai taloudellisten resurssien vapauttamiseen, jos seuraavat edellytykset täyttyvät:”.
            
            
               (3)
                     Korvataan 8 artiklan 1 kohdan c alakohta seuraavasti:
            
            
            
               ”c)
                     panttioikeutta ei ole perustettu eikä ratkaisua annettu liitteessä II tai III luetellun henkilön, yhteisön tai elimen eduksi;”.
            
            
               (4)
                     Korvataan 8 artiklan 2 kohdan c alakohta seuraavasti: 
            
            
            
               ”c)
                     päätöstä ei ole annettu liitteessä II tai III luetellun luonnollisen henkilön, oikeushenkilön, yhteisön tai elimen eduksi;”.
            
            
         
         
            
               (5)
                     Korvataan 8 b artiklan 2 kohdan a alakohta seuraavasti:
            
            
               ”a)
                     asianomainen toimivaltainen viranomainen on todennut, ettei maksulla rikota 5 artiklan 2 kohtaa;”.
            
            
            
               3 artikla
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 58, 3.3.2011, s. 53.
               
               
                  
                     (2)
                  
                        Neuvoston asetus (EU) N:o 204/2011, annettu 2 päivänä maaliskuuta 2011, Libyan tilanteen johdosta määrättävistä rajoittavista toimenpiteistä (EUVL L 58, 3.3.2011, s. 1).